**ТЕХНИК ИМПОРТ ХК**

**КОМПАНИЙН ЗАСАГЛАЛЫН ҮНЭЛГЭЭ**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Компанийн засаглалын үнэлгээний асуулга** | | | | | | | | | | | | |
| *Кодексийн хэрэгжилтийг “Хэрэгжүүл, эсвэл тайлбарла” гэсэн зарчмын дагуу тайлагнах ба кодексийн зүйл тус бүрээр биелүүлсэн эсэх, биелүүлээгүй бол яагаад биелүүлээгүй, түүнийг орлох бүтэц, зохион байгуулалтын арга хэмжээ авсан, эсхүл авч байгаа, хэрэв төлөвлөж буй бол хугацаатайгаар нь тайлбар хэсэгт тусгана..* | | | | | | | | | | | | |
| **НЭГ. ТУЗ-ИЙН БҮТЭЦ, ЗОХИОН БАЙГУУЛАЛТ**  **ТУЗ нь олон талт ур чадвар, мэдлэг, туршлага, хараат бус байдал зэргийг зохистойгоор хангасан, алсын хараатай, бүтээлч, үр дүнтэй бүтэц байна** | | | | | | | | | | | | |
| **№** | | **Зүйл** | **Хэрэгжилт** | | **Тайлбар** | | | | | **Оноо** | | **Хувь** |
| *1* | ***1.1.Компани нь ТУЗ-ийн үйл ажиллагааны журмаар ТУЗ-ийн дарга, гишүүд, нарийн бичгийн даргын чиг үүрэг, хариуцлагыг нарийвчлан зохицуулна.*** | | .  Бүрэн хэрэгжүүлдэг | | 2024 оны 03 сарын 19-ний өдрийн ТУЗ-ын хурлаас компанийн “ТУЗ-ын үйл ажиллагааны журам”-д нэмэлт, өөрчлөлт оруулж шинэчлэн баталсан.  Компанийн “ТУЗ-ын үйл ажиллагааны журам”-ын 5,6,8,9,10 дугаар зүйлүүдээр зохицуулагддаг. | | | | | 2 | | 100% |
| *2* | ***1.2. Компани нь ТУЗ-ийн гишүүнийг сонгон шалгаруулах, томилох асуудлыг тусгасан нэр дэвшүүлэх журам, залгамж халааны бодлогын баримттай байна.*** | | Бүрэн  хэрэгжүүлдэг | | ТУЗ-ын гишүүнийг сонгон шалгаруулах,томилох асуудлыг компанийн “ТУЗ-ын үйл ажиллагааны журам”-ын 4 дүгээр зүйлийн “ТУЗ-ын гишүүнд нэр дэвшүүлэх, нэр дэвшигчийг бүртгэх журам”, журмын Хавсралт №4-өөр зохицуулдаг.  ТУЗ-ын 2023 оны 05 дугаар сарын 19-ний өдрийн ТУЗ-ын хурлаас “Залгамж халааны бодлогын баримт бичиг”-ийг баталж компанийн цахим хуудсанд байршуулсан. | | | | | 2 | | 100% |
| *3* | ***1.3. ТУЗ-ийн гишүүн бүрийн ажлын туршлага, ажилласан хугацаа, хараат бус байдал, хувьцааны эзэмшлийн хувь хэмжээ, хуралдаанд оролцсон ирц зэрэг мэдээллийг жилийн үйл ажиллагааны тайланд дэлгэрэнгүйгээр тусгаж, цахим хуудсандаа байршуулна.*** | | Бүрэн  хэрэгжүүлдэг | | Компанийн Хувьцаа эзэмшигчдийн ээлжит хурлаас сонгогдож томилогдсон ТУЗ-ын гишүүдийн талаарх холбогдох мэдээллийг “Жилийн үйл ажиллагааны тайлан”-д дэлгэрэнгүй тусгаж тайланг холбогдох журамд заасан хугацаанд СЗХ, Монголын хөрөнгийн бирж ХК-д хүргүүлж Хөрөнгийн биржийн болон компанийн цахим хуудсанд байршуулдаг. | | | | | 2 | | 100% |
| *4* | ***1.4. Компани нь ТУЗ болон түүний дэргэдэх хороодын бүтэц, бүрэлдэхүүний бодлогын баримттай байх ба уг баримт бичигт гишүүний боловсрол, мэргэшил, ур чадвар, туршлагад тавигдах шаардлага болон хүйсийн тэнцвэрт байдал зэргийг тусгана.*** | | Бүрэн  хэрэгжүүлдэг | | Компанийн ТУЗ болон түүний дэргэдэх хороодын бүтэц, бүрэлдэхүүний асуудлыг компанийн “Дүрэм”-ийн 7 дугаар зүйл, “ТУЗ-ын үйл ажиллагааны журам”-ын 2 дугаар зүйл болон 8 дугаар зүйлээр зохицуулдаг.  ТУЗ-ын гишүүдэд тавигдах шаардлагууд “Дүрэм”-ийн 7 дугаар зүйл, “ТУЗ-ын үйл ажиллагааны журам”-ын 3 болон 6 дугаар зүйлд тодорхой тусгагдсан.  Компанийн ТУЗ-ын 2024 оны 03 дугаар сарын 19-ний өдрийн хурлаас “ТУЗ-ын үйл ажиллагааны журам”-д нэмэлт, өөрчлөлт оруулж шинэчлэн баталсан бөгөөд журмын 2 дугаар зүйлийн 2.5-д ТУЗ-ын гишүүдийн хүйсийн тэнцвэрт байдал буюу аль нэг хүйсийн эзлэх хувийн талаар тодорхой тусгасан. | | | | | 2 | | 100% |
| *5* | ***1.5. ТУЗ-ийн гишүүнийг анх томилогдоход чиглүүлэх сургалтыг зохион байгуулах ба ажил үүргээ гүйцэтгэхэд шаардлагатай ур чадвар, мэдлэг, мэдээллийг олгох , шинэчлэх сургалтад тогтмол хамруулна.*** | | Бүрэн  хэрэгжүүлдэг | | Компанийн Төлөөлөн удирдах зөвлөл “ТУЗ-ын үйл ажиллагааны журам”-ын 5.1.15-д заасны дагуу Хувьцаа эзэмшигчдийн ээлжит хурлаас ТУЗ-ын гишүүнээр анх удаагаа сонгогдсон гишүүнийг “Компанийн засаглалын сургалт”-нд хамруулах, компанийн үйл ажиллагаа, холбогдох хууль тогтоомж, дүрэм, журамтай танилцуулах, хариуцсан ажил үүргээ үр дүнтэй гүйцэтгэх нөхцөл боломжоор хангах ажлыг зохион байгуулж хэрэгжүүлдэг. Мөн “ТУЗ-ын үйл ажиллагааны журам”-ын 5.5, 5.6-д ТУЗ-ын дарга ТУЗ-ын гишүүдийн ур чадвар, мэдлэг, мэргэшлийг дээшлүүлэх, шинэчлэх сургалтанд хамруулах талаар холбогдох арга хэмжээ авах, уг арга хэмжээний зардлын төсвийг ТУЗ-ын үйл ажиллагааны зардалд оруулан Хувьцаа эзэмшигчдийн ээлжит хурлаар батлуулж батлагдсан төсвийн дагуу ТУЗ-ын сургалтын хөтөлбөрийг боловсруулж батлах, ТУЗ-ын сургалтын болон үйл ажиллагааны төлөвлөгөөний дагуу ТУЗ-ын гишүүдийг шаардлагатай хурал зөвлөгөөн, семинарт оролцуулах, мэргэжлийн болон зохих сургалтанд хамруулж шаардлагатай ур чадвар, мэдлэг, мэдээллийг олгох, мэргэжлийн сонин сэтгүүл захиалах, бусад шаардлагатай мэдээлэл хүргүүлэх зэрэг арга хэмжээнд зарцуулахаар журамд тусгагдсан. | | | | | 2 | | 100% |
| *6* | ***1.6.* *ТУЗ-ийн нарийн бичгийн дарга нь ТУЗ-ийн үйл ажиллагааг зохистой явуулах асуудлаар ТУЗ-ийн даргаар дамжуулан хариуцлага хүлээнэ.*** | | Бүрэн  хэрэгжүүлдэг | | Компанийн ТУЗ-ын нарийн бичгийн дарга нь Компанийн тухай хуулийн 82-р зүйл, компанийн “Дүрэм”-ийн 7-р зүйл, компанийн “ТУЗ-ын үйл ажиллагааны журам”-ын 9-р зүйлийг үйл ажиллагаандаа удирдлага болгон мөрдөж ажилладаг ба зөрчсөн тохиолдолд “ТУЗ-ын үйл ажиллагааны журам”-ын 5 дугаар зүйлийн 5.4, 6.6, 10.3.4 дэхь хэсэгт заасны дагуу ТУЗ-ын дарга хариуцлага хүлээлгэхээр журамд тусгагдсан. | | | | | 2 | | 100% |
| ДҮН | | | | | | | | | | 12 | | 100% |
| **ХОЁР. ТУЗ-ИЙН ДЭРГЭДЭХ ХОРООД, ТЭДГЭЭРИЙН ЧИГ ҮҮРЭГ**  **ТУЗ нь өөрийн үйл ажиллагааг тодорхой чиг үүрэг хариуцсан өөрийн дэргэдэх хороодоор дамжуулан хэрэгжүүлж, эцсийн хариуцлагыг хүлээнэ** | | | | | | | | | | | | |
| *7* | ***2.1. ТУЗ-ийн дарга болоод ТУЗ-ийн гишүүдийн олонх нь хараат бус гишүүн байхыг зорино.*** | | | Бүрэн хэрэгжүүлдэг | | Компанийн тухай хуулийн 81.2, компанийн “ТУЗ-ын үйл ажиллагааны журам”-ын 3 дугаар зүйлийн 3.3 дахь хэсэг, 6 дугаар зүйл, 8 дугаар зүйлийн 8.1,8.6,8.9 дэхь хэсэгт заасны дагуу ТУЗ-ын 9 гишүүний 3 нь хараат бус гишүүн ба хараат бус гишүүд нь ТУЗ-ын дэргэдэх хороодын дарга нараар ажилладаг.  Компанийн 2024 оны 03 дугаар сарын 19-ний өдрийн хурлаас “**ТУЗ-ын үйл ажиллагааны журам**”-д нэмэлт, өөрчлөлт оруулж шинэчлэн баталсан. Тус журмын 2.4-т ТУЗ-ын дэргэдэх Хороод нь 3-аас доошгүй гишүүнтэй байх ба хорооны нийт гишүүдийн 2/3 нь хараат бус гишүүнээс бүрдэх, Хороодын дарга нь хараат бус гишүүн байх, хорооны хурлын шийдвэр нь хараат бус гишүүний шийдвэр байхаар зохицуулагдаж нэмэлт, өөрчлөлт орсон. | | 2 | | | 100% | |
| *8* | ***2.2.ТУЗ-ийн дэргэдэх аудитын хороо нь үйл ажиллагааны журам аудитын бодлогын баримт бичигтэй байна. Аудитын хорооны дарга нь ТУЗ-ийн дарга бус байна. Аудитын хорооны хуралд компанийн гүйцэтгэх удирдлага болон ажилтнууд гагцхүү тус хорооны хүсэлтээр оролцоно.*** | | | Бүрэн хэрэгжүүлдэг | | Компанийн ТУЗ-ын дэргэдэх Аудитын хорооны үйл ажиллагаа нь “ТУЗ-ын үйл ажиллагааны журам”-аар зохицуулагддаг бөгөөд тус журмын 8 дугаар зүйлийн 8.9,8.10,8.11-8.18-д заасны дагуу Аудитын хороо үйл ажиллагаагаа хэрэгжүүлж ажилладаг. Компанийн ТУЗ-ын дэргэдэх Аудитын хорооны дарга нь ТУЗ-ын хараат бус гишүүнд тавигдах шаардлагыг бүрэн хангасан, ТУЗ-ын дарга бус хараат бус гишүүн юм. Аудитын хорооны хуралд компанийн Гүйцэтгэх удирдлага болон компанийн холбогдох ажилтнууд тус хорооны гишүүдийг шаардлагатай тайлбар, мэдээлэл, нотлох баримтаар хангах, саналаа илэрхийлэх, санал солилцох хэлбэрээр оролцдог. | | 2 | | | 100% | |
| *9* | ***2.3. ТУЗ-ийн дэргэдэх цалин урамшууллын хороо нь цалин, урамшууллын үйл ажиллагааны журам, цалин урамшууллын бодлогын баримт бичигтэй байна. Цалин урамшууллын хорооны дарга нь ТУЗ-ийн дарга бус, мөн хараат бус гишүүн байна. Цалин урамшууллын хорооны хуралд гүйцэтгэх удирдлага гагцхүү хорооны хүсэлтээр оролцоно.*** | | | Бүрэн  хэрэгжүүлдэг | | Компанийн ТУЗ-ын дэргэдэх Цалин, урамшууллын хорооны үйл ажиллагаа нь “ТУЗ-ын үйл ажиллагааны журам”-аар зохицуулагддаг бөгөөд “ТУЗ-ын үйл ажиллагааны журам”-ын 8.6, 8.7, 8.8-д заасны дагуу үйл ажиллагаагаа хэрэгжүүлж ажилладаг. Тус хорооны дарга нь ТУЗ-ын хараат бус гишүүнд тавигдах шаардлагыг бүрэн хангасан, ТУЗ-ын дарга бус хараат бус гишүүн юм. Цалин, урамшууллын хорооны хүсэлтээр компанийн Гүйцэтгэх удирдлага хорооны хуралд оролцдог.  2023 оны 05 дугаар сарын 19-ний өдрийн ТУЗ-ын хурлаас “**Цалин урамшууллын бодлогын баримт бичиг**”-ийг баталсан. Журмыг компанийн цахим хуудсанд байршуулсан. | | 2 | | | 100% | |
| *10* | ***2.4. ТУЗ-ийн дэргэдэх нэр дэвшүүлэх хороо нь үйл ажиллагааны журам, залгамж халааны бодлогын баримт бичигтэй байна. Нэр дэвшүүлэх хорооны дарга нь ТУЗ-ийн дарга бус, мөн хараат бус гишүүн байна.*** | | | Бүрэн  хэрэгжүүлдэг | | Компанийн ТУЗ-ын дэргэдэх Нэр дэвшүүлэх хорооны үйл ажиллагаа нь “ТУЗ-ын үйл ажиллагааны журам”-аар зохицуулагддаг бөгөөд ТУЗ-ын үйл ажиллагааны 8.1,8.2, 8.3,8.4,8.5-д заасны дагуу үйл ажиллагаагаа хэрэгжүүлж ажилладаг. ТУЗ-ын Нэр дэвшүүлэх хорооны дарга нь ТУЗ-ын хараат бус гишүүнд тавигдах шаардлагыг бүрэн хангасан ТУЗ-ын дарга бус хараат бус гишүүн юм.  Компанийн ТУЗ-ын 2023 оны 05 дугаар сарын 19-ний өдрийн хурлаас компанийн “**Залгамж халааны бодлогын баримт бичиг**”-ийг баталсан. Журмыг компанийн цахим хуудсанд байршуулсан. | | 2 | | | 100% | |
| *11* | ***2.5. ТУЗ нь өөрийн дэргэд бусад чиг үүрэг бүхий байнгын болон түр хороог байгуулж болно. ТУЗ-ийн дэргэдэх хороод бүгд үйл ажиллагааны журам, заавартай, чиг үүргээ хэрэгжүүлэхэд шаардлагатай мэдлэг, ур чадвар, ажлын туршлага бүхий бүрэлдэхүүнтэй байна.*** | | | Бүрэн  хэрэгжүүлдэг | | 1.Компанийн “ТУЗ-ын үйл ажиллагааны журам”-ын 12 дугаар зүйлийн 12.5-д ТУЗ нь өөрийн дэргэдэх хороодоос гадна тусгай чиг үүрэг бүхий хороог нэмж байгуулж болохоор тусгасан боловч ТУЗ нь одоогийн нөхцөл байдалд ТУЗ-ын дэргэдэх хороодоос бусад чиг үүрэг бүхий байнгын болон түр хороог байгуулах шаардлагагүй гэж үзэж байгаа болно.  2.Компанийн ТУЗ нь дэргэдээ   1. Аудитын хороо 2. Нэр дэвшүүлэх хороо 3. Цалин, урамшууллын хороо   -той бөгөөд Хороодын үйл ажиллагааны чиглэлийг “ТУЗ-ын үйл ажиллагааны журам”-ын 2 болон 8 дугаар зүйлд тодорхой тусгасан. “ТУЗ-ын үйл ажиллагааны журам”-ын 3 дугаар зүйлд заасны дагуу ТУЗ-ын ердийн болон хараат бус гишүүдэд тавигдах шаардлага, болзол хангасан иргэнийг компанийн Хувьцаа эзэмшигчдийн ээлжит хурлаар хэлэлцүүлж кумулятив аргаар ТУЗ-ын гишүүнээр сонгож томилдог. | | 2 | | | 100% | |
| ДҮН | | | | | | | | 10 | | | 100% | |
| **ГУРАВ. ТАЙЛАГНАЛ, МЭДЭЭЛЛИЙН ИЛ ТОД БАЙДАЛ**  **ТУЗ нь санхүүгийн болон санхүүгийн бус тайлагнал, мэдээллийн ил тод байдлын үнэн, бүрэн, тэнцвэрт байдлыг хангана.** | | | | | | | | | | | | |
| *12* | ***3.1. ТУЗ нь компанийн мэдээллийн ил тод байдал, тайлагналын журмыг баталж, хэрэгжилтэд нь хяналт тавина.*** | | | Бүрэн хэрэгжүүлдэг | | Компанийн ТУЗ-ын үйл ажиллагааны журам”-ын 2. 7. 11-т “Компанийн сайн засаглалын зарчмуудыг хэвшүүлэх зорилгоор Монголын компанийн засаглалын кодекст заасан бусад дотоод журмуудыг батлах” гэж заасны дагуу Төлөөлөн удирдах зөвлөл 2023 оны 05 дугаар сарын 19-ний өдрийн хурлаараа “**Техник импорт ХК-ийн мэдээллийн ил тод байдал, тайлагналын журам**”-ыг баталсан.  Тус журмын 3.8, 9.1 болон ТУЗ-ын үйл ажиллагааны журмын 10.3.4-т тус тус заасны дагуу компанийн мэдээллийг нээлттэй болгох, мэдээллийн ил тод байдал, тайлагналын хэрэгжилтэнд ТУЗ хяналт тавьж ажилладаг. | | | 2 | | 100% | |
| *13* | ***3.2.* *ТУЗ нь энэхүү кодекст заасан засаглалын баримт бичиг, дүрэм, журам, зааврыг цахим хуудсаараа дамжуулан олон нийтэд хүргэнэ.*** | | | Бүрэн хэрэгжүүлдэг | | Компанийн “Мэдээллийн ил тод байдал, тайлагналын журам”-ын 6.7-д “Компани нь өөрийн цахим хуудсандаа үйл ажиллагааны үндсэн мэдээлэл болон засаглалын бодлогын баримт бичгүүд, дотоод дүрэм, журам, заавраа байршуулж, цаг тухайд нь шинэчлэн хөрөнгө оруулагч, хувьцаа эзэмшигч, бусад оролцогч талуудыг мэдээллээр хангана” гэж заасны дагуу компанийн ТУЗ нь Хөрөнгийн биржийн болон компанийн цахим хуудсандаа холбогдох хууль, журамд заасан хугацаанд компанийн ХЭХ-ын болон ТУЗ-ын хурлын шийдвэр, хагас жилийн болон жилийн үйл ажиллагааны тайлан, хагас жилийн болон жилийн эцсийн санхүүгийн тайлан, компанийн дүрэм, засаглалын кодекст заасан баримт бичиг, журмууд, засаглалын үнэлгээний тайлан, мэдээг тогтмол байршуулж мэдээллийг олон нийтэд хүргэх үүргээ хариуцлагатай хэрэгжүүлж ажилладаг. | | | 2 | | 100% | |
| *14* | ***3.3.* *Санхүүгийн болон санхүүгийн бус тайлагнал нь тэнцвэртэй, тодорхой, бодит байна. Санхүүгийн бус тайлан нь хүрээлэн буй орчин, нийгэм, эдийн засгийн хүрээнд компанийн тогтвортой үйл ажиллагаанд нөлөөлж болзошгүй хүчин зүйлс, эрсдэл, компанийн үйл ажиллагааны зорилго, зорилтууддаа хүрсэн эсэхийг үнэлсэн мэдээлэл байна.*** | | | Бүрэн  хэрэгжүүлдэг | | 1. Компани нь МУ-ын Нягтлан бодох бүртгэлийн тухай хуульд заасны дагуу санхүүгийн тайланг улирал, жилээр тогтоосон хугацаанд нь үнэн, зөв гаргаж эрх бүхий байгууллагууд болон харьяа дүүргийн холбогдох байгууллагуудад тайлагнаж ажилладаг.  2. Компанийн ТУЗ нь компанийн үйл ажиллагааны онцлогтой холбогдуулан жил бүрийн Хувьцаа эзэмшигчдийн ээлжит хуралд дараахь тайлан, дүгнэлт, мэдээллийг танилцуулж, хэлэлцүүлж батлуулдаг. Үүнд:   * Компанийн жилийн эцсийн санхүүгийн болон үйл ажиллагааны талаарх Төлөөлөн удирдах зөвлөлийн гаргасан дүгнэлт; * Тайлант хугацааны бизнесийн болон үйл ажиллагааны төлөвлөгөөний биелэлт, гүйцэтгэл; * Компанийн үйл ажиллагаанд нөлөөлсөн гадаад, дотоод хүчин зүйлс, эрсдлээс сэргийлэх арга хэмжээ, * Бизнесийн болон үйл ажиллагааны зорилго, зорилтууд, төлөвлөгөө, * Ногдол ашгийн тайлан, ногдол ашиг олгох эсэх талаар ТУЗ-аас гаргасан шийдвэр, тогтоол; * ТУЗ-ын үйл ажиллагааны болон төсвийн зарцуулалтын тайлан,   Компанийн Төлөөлөн удирдах зөвлөл нь үнэн зөв, тодорхой, бодитой, ил тод, шударга зарчимд үндэслэж гаргасан тайлан, мэдээллийг компанийн Хувьцаа эзэмшигчдэд тайлагнаж ажилладаг. | | | 2 | | 100% | |
| ДҮН | | | | | | | | | 6 | | 100% | |
| **ДӨРӨВ. АУДИТ, ХЯНАЛТЫН ТОГТОЛЦОО**  **ТУЗ нь аудит, хяналтын тогтолцооны хараат бус, үр дүнтэй байдлыг хангана.** | | | | | | | | | | | | |
| *15* | ***4.1. ТУЗ нь аудитын хорооны үйл ажиллагааны журамд хөндлөнгийн аудитортой харьцах, түүнийг хуульд заасан чиг үүргээ саадгүй гүйцэтгэх нөхцөл боломжоор хангах талаар тусгаж, хэрэгжилтэд нь хяналт тавина.*** | | | Бүрэн хэрэгжүүлдэг | | Компанийн ТУЗ-ын дэргэдэх Аудитын хорооны үйл ажиллагаа “ТУЗ-ын үйл ажиллагааны журам”-ын 8 дугаар зүйлээр зохицуулагддаг бөгөөд тус журмын 8.11-т энэ талаарх асуудлыг тодорхой тусгаж зохицуулсан ба хэрэгжилтэнд ТУЗ хяналт тавьж ажилладаг. | | 2 | | | 100% | |
| *16* | ***4.2. Хөндлөнгийн аудитор нь хувьцаа эзэмшигчдийн ээлжит хуралд оролцож, аудиттай холбоотой асуудлаар хувьцаа эзэмшигчдэд мэдээлэл өгдөг байна.*** | | | Бүрэн  хэрэгжүүлдэг | | Компани жил бүр СЗХ-оос олгосон зөвшөөрөлтэй, Хороонд бүртгэлтэй аудитын компаниар жилийн эцсийн санхүүгийн тайландаа аудит хийлгэж аудитаар баталгаажуулсан жилийн эцсийн санхүүгийн тайланг Хувьцаа эзэмшигчдийн ээлжит хуралд тайлагнаж хувьцаа эзэмшигчдэд санхүүгийн болон үйл ажиллагааны талаар мэдээлэл өгөх үүргээ хэрэгжүүлж ажилладаг.  2023 оны 05 дугаар сарын 19-ний өдрийн хурлаас “ТУЗ-ын үйл ажиллагааны журам”-ыг шинэчлэн баталсан ба журмын 8.10.4-т “Хөндлөнгийн аудитор нь компанийн Хувьцаа эзэмшигчдийн ээлжит хуралд оролцож, аудиттай холбоотой асуудлаар хувьцаа эзэмшигчдэд мэдээлэл өгдөг байх” чиг үүргийг шинээр оруулж тусгасан. | | 2 | | | 100% | |
| *17* | ***4.3. Дотоод аудитын тогтолцоо, түүний бүтэц, зохион байгуулалт, чиг үүрэг, тэдгээрт орсон өөрчлөлтийн талаарх мэдээллийг компанийн үйл ажиллагааны тайлан болон цахим хуудсаар олон нийтэд тухай бүр мэдээлнэ.*** | | | Бүрэн хэрэгжүүлдэг | | 2011 онд Компанийн тухай хууль шинэчлэгдэн батлагдсантай холбогдуулан тус хуульд нийцүүлэн 2012 онд компани “Дүрэм”-ээ шинэчлэн баталсан ба “Дүрэм”-ийн 7.62-т заасны дагуу компанийн бүтэц, зохион байгуулалтанд өөрчлөлт оруулж 2012 онд “Дотоод аудитын алба”-ыг шинээр байгуулсан. Компанийн ТУЗ-ын дэргэдэх Аудитын хороо “ТУЗ-ын үйл ажиллагааны журам”-ын 8.10.3,8.11,8.12,8.13-т заасны дагуу “Дотоод аудитын алба”-ны үйл ажиллагаанд хяналт тавьж ажилладаг.  Компанийн Дотоод аудитын алба нь хууль тогтоомж, компанийн дотоод эрх зүйн баримт бичиг, компанийн үйл ажиллагаа, хөрөнгө, өр төлбөр, орлого, зарлага, арга хэмжээ, хөтөлбөр, хөрөнгө оруулалтад санхүүгийн хяналт шалгалт хийх, дүгнэлт, зөвлөмж гаргах, эрсдэлийн удирдлагаар хангах, байгууллагын үйл ажиллагааг сайжруулахад дэмжлэг үзүүлэх зорилгоор төлөвлөгөөт болон төлөвлөгөөт бус хяналт, шалгалтын үйл ажиллагаа явуулдаг.  2022 оноос эхлэн компанийн удирдлагаас компанийн үйл ажиллагаанд ISO-9001:2015 удирдлагын менежментийн тогтолцоог нэвтрүүлэхээр шийдвэрлэсэн бөгөөд хэрэгжүүлэх ажлын хүрээнд  1.“Чанарын дотоод аудитын журам”  2.“Санхүүгийн дотоод аудитын журам”-ыг тус тус баталсан. Дотоод аудитын алба энэхүү журамд заасан чиг үүргийн дагуу компанийн болон охин компаниудын санхүүгийн болон үйл ажиллагаанд аудит хийж ажилладаг бөгөөд ажлын үр дүн, тайлангаа компанийн Гүйцэтгэх удирдлагад болон ТУЗ, ТУЗ-ын дэргэдэх Аудитын хороонд тайлагнаж ажилладаг. Компанийн удирдлагаас аудитын албанаас хийж хэрэгжүүлсэн ажлын үр дүн, албаны тайлангийн талаар компанийн хагас жилийн болон жилийн үйл ажиллагааны тайланд тусгаж СЗХ, Монголын хөрөнгийн бирж ХК-д хүргүүлж холбогдох хууль, журамд заасан хугацаанд Хөрөнгийн биржийн болон компанийн цахим хуудсанд нийтэлж олон нийтэд мэдээлэх үүргээ тогтмол хэрэгжүүлж ажилладаг. | | 2 | | | 100% | |
| ДҮН | | | | | | | | 6 | | | 100% | |
| **ТАВ. ЭРСДЭЛИЙН УДИРДЛАГА**  **ТУЗ нь эрсдэлийн удирдлага болон комплайнсын хяналтыг зохистой байдлаар, хараат бусаар зохион байгуулж, тэдгээрийн үр дүнтэй байдалд тогтмол хяналт тавина** | | | | | | | | | | | | |
| *18* | ***5.1. Компани нь эрсдэлийн удирдлагын заавар болон бүтэцтэй байх ба эрсдэлийн удирдлагын үйл ажиллагааны үр дүн, хараат бус байдалд ТУЗ хяналт тавина.*** | | | Бүрэн хэрэгжүүлдэг | | | Компанийн ТУЗ-ын үйл ажиллагааны журмын 8.10.1-т заасны дагуу ТУЗ-ын дэргэдэх Аудитын хорооны үйл ажиллагааны үндсэн чиглэлд эрсдэлийн удирдлагын чиглэлээр үйл ажиллагаа явуулах үндсэн чиг үүрэг багтдаг бөгөөд “ТУЗ-ын үйл ажиллагааны журам”-ын 8.13-т Аудитын хороо нь компанийн дотоод хяналтын тогтолцоо болон эрсдэлийн удирдлага нь үр дүнтэй байгаа эсэхэд дүгнэлт гаргаж ТУЗ-д танилцуулах, мөн журмын 2.8.2-т ТУЗ-ын үндсэн үүрэгт эрсдэлийн удирдлага, санхүүгийн болон үндсэн үйл ажиллагааны зардалд мониторинг хийх тогтолцоог бүрдүүлж эрсдлийн удирдлагын үр дүн, хараат бус байдалд ТУЗ хяналт тавихаар тус тус тусгаж зохицуулсан. | | 2 | | 100% | |
| *19* | ***5.2. ТУЗ нь дэргэдээ эрсдэлийн удирдлага хариуцсан хороотой байхыг зорих ба уг хороо нь гурваас доошгүй тооны гишүүнтэй, дарга болон гишүүдийн олонх нь хараат бус гишүүн байна. Эрсдэлийн хорооны үйл ажиллагааны журам, бүтэц, бүрэлдэхүүнийг компанийн жилийн үйл ажиллагааны тайлан болон цахим хуудсаар дамжуулан нийтэд мэдээлж, тус хорооны хурлын ирц, хуралдсан асуудал, давтамжийн талаар тогтмол тайлагнана.*** | | | Бүрэн хэрэгжүүлдэг | | | Компанийнүйл ажиллагааны онцлогт нийцүүлэн ТУЗ-ын эрсдэлийн удирдлагын үйл ажиллагааг ТУЗ-ын Аудитын хороо хариуцаж хэрэгжүүлэхээр “ТУЗ-ын үйл ажиллагааны журам”-ын 8.10.1 дэхь хэсэгт заасан. ТУЗ-ын Аудитын хороо нь 3 гишүүнээс бүрддэг ба хорооны нийт гишүүдийн 2/3-ыг хараат бус гишүүн бүрдүүлдэг. Тус Хорооны даргаар хараат бус гишүүн ажилладаг.  Эрсдэлийн үйл ажиллагааны талаар ТУЗ-ын хурлаар хэлэлцсэн асуудлууд болон ТУЗ-ын Аудитын хорооноос хариуцан хэрэгжүүлсэн үйл ажиллагаанууд, аудитын хорооны хурлаар хэлэлцсэн асуудал, хурлын ирцийн талаар компанийн жилийн үйл ажиллагааны тайланд тусгаж тайланг СЗХ, МХБ ХК-д хүргүүлэх, Хөрөнгийн биржийн болон компанийн цахим хуудсанд тогтмол мэдээлж тайлагнадаг. | | 2 | | 100% | |
| *20* | ***5.3.* *Компанийн үйл ажиллагаанд байгаль орчин, нийгмийн хариуцлага, эрүүл мэнд, аюулгүй байдлын эрсдэл байгаа эсэхийг үнэлэн нийтэд мэдээлж, тэдгээр эрсдэлийг хэрхэн удирдаж буйгаа тайлбарлана.*** | | | Бүрэн хэрэгжүүлдэг | | | Компанийн үйл ажиллагаанд ISO-9001 удирдлагын менежментийн тогтолцоог нэвтрүүлж хэрэгжүүлсэнтэй холбогдуулан тавигдах стандарт, шаардлагын дагуу компанийн удирдлагаас “**Эрсдлийг тодорхойлох, сэргийлэх арга хэмжээг төлөвлөх журам**”-ыг баталж мөрдүүлсэн.  Энэхүү журмаар компанийн чиг үүргийн нэгж бүр үйл ажиллагааны гүйцэтгэлийн явцад байгаль орчин, нийгмийн хариуцлага, эрүүл мэнд, аюулгүй байдал, бүтээгдэхүүн, үйлчилгээний чанарт учирч болзошгүй эрсдлээ тодорхойлж, түүнээс сэргийлэх арга хэмжээний  төлөвлөгөөг гарган, “Чанарын гарын авлага”-д тусгаж хэрэгжилтэнд хяналт тавьж ажиллах болсон.  Мөн компанийн удирдлагаас эрсдэлийн үнэлгээ, дүгнэлтэнд үндэслэн холбогдох гэрээ, журмууд, заавар, зөвлөмж, удирдамжуудыг шинэчлэн боловсруулж үйл ажиллагаандаа мөрдүүлсэн.  Компанийнүйл ажиллагаанд эрсдлийн хүчин зүйлсийг 2 ангилсан. Үүнд:   1. Гадаад орчноос хамаарах 2. Дотоод үйл ажиллагаанаас хамаарах   Компанийн үйл ажиллагаанд гадаад, дотоод эрсдэлээс сэргийлэх арга хэмжээг ажлын гүйцэтгэлтэй уялдуулах талаар чанарын багийн гишүүд, албадын дарга нар, менежерүүдэд сургалтаар танилцуулж өдөр тутмын ажлын зааварчилгаа өгч, эрсдэлээс сэргийлэх төлөвлөгөөг ажлын байр тус бүрт байршуулж, ашиглах боломжоор хангаж хяналт тавьж ажилладаг.  Компанийн хагас жилийн болон жилийн үйл ажиллагааны тайланд эрсдлийн талаар мэдээлж тайланг Хөрөнгийн биржийн болон компанийн цахим хуудсанд байршуулж олон нийтэд мэдээлэх үүргээ хэрэгжүүлж ажилладаг. | | 2 | | 100% | |
| *21* | ***5.4. Компани нь комплайнсын хяналтын заавар болон бүтэцтэй байх ба комплайнсын хяналтын хэрэгжилтийн үр дүн, хараат бус байдалд ТУЗ хяналт тавина.*** | | | Бүрэн  Хэрэгжүүлдэг | | | Компанийн удирдлага 2022 оноос эхлэн компанийн хэмжээнд Олон улсын ISO-9001:2015 чанарын менежментийн тогтолцоог нэвтрүүлж хэрэгжүүлэхээр шийдвэрлэсэнтэй холбогдуулан тус менежментийн тогтолцоог хэрэгжүүлэх, үйл ажиллагаанд хяналт тавих чиг үүрэг бүхий чанарын менежер, чанарын багийг томилсон. Чанарын менежментийн тогтолцоог хэрэгжүүлэх ажлын хүрээнд компанийн үйл ажиллагаанд хэрэглэгдэж байгаа дүрэм, журам, заавар, гэрээ, албан бичигт болон үйл ажиллагааны чиглэлд стандартын шаардлагын нийцлийг хангах ажлыг зохион байгуулж улмаар нийцлийг хэрэгжүүлж хэвшүүлсэн. Энэхүү ажлын үр дүнд компани нь Стандарт хэмжил зүйн төвийн Чанарын баталгаажуулалтын газраас “Магадлан итгэмжлэлийн баталгаажуулалтын аудит”-д орж сертификат авсан.  Компанийн удирдлагаас чанарын менежментийн тогтолцооны хэрэгжилт, үр дүнд хяналт тавьж ажилладаг бөгөөд компанийн “ТУЗ-ын үйл ажиллагааны журам”-ын 2.8.1-т заасны дагуу ТУЗ нь компанийн Гүйцэтгэх удирдлагын үйл ажиллагаанд хяналт тавих, үнэлэлт дүгнэлт өгөх үүргээ хэрэгжүүлж ажилладаг. | | 2 | | 100% | |
| ДҮН | | | | | | | | | 7 | | % | |
| **ЗУРГАА. ЭРХ БҮХИЙ АЛБАН ТУШААЛТНЫ ЦАЛИН УРАМШУУЛАЛ**  **Эрх бүхий албан тушаалтны цалин, урамшууллын хэмжээ нь компанийн алсын хараа, онцлогт тохирсон, шударга, ил тод байна** | | | | | | | | | | | | |
| *22* | ***6.1.******ТУЗ-ийн гишүүний цалин, урамшууллын хэмжээ, олгох хэлбэр, давтамжийг хувьцаа эзэмшигчийн хурлаар ил тод хэлэлцэж батална.*** | | | Бүрэн хэрэгжүүлдэг | | Компанийн ТУЗ-аас баталсан “Цалин урамшууллын бодлого”-ын 4.5-д “ТУЗ нь ТУЗ-ын гишүүдэд бодитоор олгосон цалин, урамшуулалт цалин, шагнал урамшууллын хэмжээг ТУЗ-ын үйл ажиллагааны тайланд тодорхой тусгана” гэж заасны дагуу Төлөөлөн удирдах зөвлөл ТУЗ-ын гишүүнд олгосон хурлын цалингийн хэмжээ, хурлын ирц, ТУЗ-ын гишүүдийн ажлын үр дүн, ажлын үнэлгээ зэрэг мэдээллийг ТУЗ-ын үйл ажиллагааны тайланд тусгаж ТУЗ-ын үйл ажиллагааны журам”-ын 2.7.5, 10.3.15-д заасны дагуу Төлөөлөн удирдах зөвлөл ажлын тайлангаа жил бүрийн Хувьцаа эзэмшигчдийн ээлжит хуралд тайлагнаж нээлттэй хэлэлцүүлж батлуулдаг. ТУЗ нь Хувьцаа эзэмшигчдийн ээлжит хурлаас баталсан төсөвт тусгагдсаны дагуу ТУЗ-ын гишүүдэд цалин, урамшуулал олгодог. | | | 2 | | 100% | |
| *23* | ***6.2.* *Компани цалин, урамшууллын хэмжээг тогтоох үндэслэл болсон ажил үүргийн бүрдэл хэсгүүд, ажлын гүйцэтгэлийг үнэлэх шалгуурыг цалин, урамшууллын бодлогын баримтад тусгана.*** | | | Бүрэн хэрэгжүүлдэг | | 2023 оны 05 дугаар сарын 19-ний өдрийн ТУЗ-ын хурлаас “Цалин, урамшууллын бодлогын баримт бичиг”- ийг баталсан.  Тус журманд компанийн ТУЗ-ын гишүүд, Гүйцэтгэх удирдлага, түүний удирдлагын баг болон компанийн нийт ажилтнуудад үйл ажиллагааны чиглэл, онцлогт тохируулан мэргэжлийн ур чадвар, хөдөлмөрийн бүтээмж, ажлын гүйцэтгэл, үр дүнд суурилан олгох цалин урамшууллын тогтолцоо, бодлого, хэрэгжүүлэх арга, хэлбэрийг тусгасан.  “Цалин урамшууллын бодлогын баримт бичиг”-ийг компанийн цахим хуудсанд байршуулсан. | | | 2 | | 100% | |
| *24* | ***6.3. Компанийн жилийн үйл ажиллагааны тайланд гүйцэтгэх удирдлагын үндсэн цалин, шагнал бусад урамшууллыг олгох гүйцэтгэлийн шалгуурыг тусгана.*** | | | Бүрэн хэрэгжүүлдэг | | Компанийн ТУЗ-ын үйл ажиллагааны журам”-ын 2.7.8, 10.3.1-д заасны дагуу Төлөөлөн удирдах зөвлөл бүрэн эрхийнхээ хүрээнд компанийн Гүйцэтгэх захиралтай “Гүйцэтгэх удирдлагыг хэрэгжүүлэх гэрээ”-г байгуулж тус гэрээний хэрэгжилтийг дүгнэсэн үнэлэлт, Хувьцаа эзэмшигчдийн ээлжит хурлаас баталсан бизнес төлөвлөгөөний биелэлт, борлуулалтын орлого, үйл ажиллагааны үр дүн, ажилласан хугацааг Гүйцэтгэх удирдлагад шагнал бусад урамшуулал олгох гүйцэтгэлийн шалгуур үзүүлэлт болгодог ба жилийн үйл ажиллагааны тайланд энэ талаарх холбогдох мэдээллийг тусгаж СЗХ болон МХБ ХК-д хүргүүлж тайланг Хөрөнгийн биржийн болон компанийн цахим хуудсанд байршуулдаг.  Мөн ТУЗ-аас баталсан “Цалин урамшууллын бодлогын баримт бичиг”- ийн 5 дугаар зүйлд компанийн Гүйцэтгэх удирдлагад олгох үндсэн цалин, шагнал бусад урамшууллыг олгох гүйцэтгэлийн шалгуурыг тодорхой тусгасан. | | | 2 | | 100% | |
| ДҮН | | | | | | | | | 6 | | 100% | |
| **ДОЛОО. ОРОЛЦОГЧ ТАЛУУДЫН ЭРХ АШИГ**  **Компанийн үйл ажиллагаанд оролцогч талуудын эрх ашгийг хүндэлнэ.** | | | | | | | | | | | | |
| *25* | ***7.1.* *Компани нь ТУЗ-өөс баталсан бусад оролцогч талуудтай харилцах, хамтран ажиллах талаар бодлогын баримт бичигтэй байна. ТУЗ болон гүйцэтгэх удирдлага*** ***нь оролцогч талуудын эрх ашгийг хүндэтгэн, тэдэнтэй хамтран ажиллах байгууллагын соёлыг төлөвшүүлнэ.*** | | | Бүрэн хэрэгжүүлдэг | | 2023 оны 05 дугаар сарын 19-ний өдрийн ТУЗ-ын хурлаас “**Оролцогч талуудтай харилцах, хамтран ажиллах бодлогын баримт бичиг**”-ийг баталж компанийн цахим хуудсанд байршуулсан.  Компанийн “ТУЗ-ын үйл ажиллагааны журам”-ын 2.8.5,2.8.7, 9.2.6,9.2.7-д компаниас бусад оролцогч талуудтай хэрхэн харилцах, хамтран ажиллах талаар тусгагдсан. | | 2 | | | 100% | |
| *26* | ***7.2. Компанийн жилийн үйл ажиллагааны тайланд оролцогч талуудтай хамтран ажиллахдаа ямар асуудалд голчлон анхаарч, ямар стратеги баримтлан хэрхэн хэрэгжүүлж ажилласан талаар тусгана.*** | | | Бүрэн хэрэгжүүлдэг | | Компани нь Оролцогч талуудын эрх ашгийг хүндэтгэн, тэдний хүсэлт, шаардлагад нийцүүлэн хамтран ажиллахдаа Харилцагч хэрэглэгчээ татах, хамрах хүрээгээ өргөжүүлэх, ажил үйлчилгээний хурд, шуурхай байдал, бүтээмжээ дээшлүүлэх, борлуулалтыг нэмэгдүүлэх бодлогыг хэрэгжүүлж ажилладаг.  Сонирхогч байгууллагуудтай харилцах хүрээнд албан бичиг солилцох, биечлэн уулзах хэлбэрээр хамтран ажиллаж, тэдний санал хүсэлтийг хүлээн авч шийдвэрлэж ажилладаг.  Компанийн удирдлагаас холбогдох мэдээллийг компанийн жилийн үйл ажиллагааны тайланд тодорхой тусгаж тайланг СЗХ, МХБ ХК-д хүргүүлж Хөрөнгийн биржийн болон компанийн цахим хуудсанд байршуулдаг. | | 2 | | | 100% | |
| *27* | ***7.3. Оролцогч талуудтай хамтран ажиллах, мэдээлэл солилцох, харилцах зорилгоор компанийн цахим хуудсыг үр дүнтэйгээр ажиллуулна.*** | | | Бүрэн хэрэгжүүлдэг | | Компанийн цахим хуудасны “Бидний тухай”, “Бүтээгдэхүүн”, “Мэдээ, мэдээлэл” хэсгээр компанийн үйл ажиллагааны болон бараа бүтээгдэхүүний танилцуулга, компанийн болон охин компаниудын үйл ажиллагаанд болж буй онцлог үйл явдал, санхүүгийн болон үйл ажиллагааны тайлан, компанийн холбогдох дүрэм, журмуудыг цаг тухай бүрд нь байршуулж Хөрөнгө оруулагч, Оролцогч талуудад мэдээлэл хүргэж ажилладаг. | | 2 | | | 100% | |
| *28* | ***7.4. Компанийн ажилтнуудын санал, хүсэлт, гомдлыг хүлээн авч шийдвэрлэх дотоод журам, нийгмийн асуудлыг шийдэх, мэргэжил дээшлүүлэх дотоод журам, ажлын төлөвлөгөөтэй байна.*** | | | Бүрэн хэрэгжүүлдэг | | 1.Компанийн ажилтнуудын санал, хүсэлт, гомдлыг хүлээн авч шийдвэрлэх асуудлыг тусгайлсан журмаар зохицуулдаггүй ч компанийн “**Хөдөлмөрийн дотоод журам**”-ын 7 дугаар зүйлийн 7.3.2.5 дахь хэсэгт тусгаж зохицуулсан.  2. Компанийн ажилчдын нийгмийн асуудлыг “**Техник импорт ХК-ийн ажилтнуудад нэмэгдэл, буцалтгүй тусламж, хөнгөлөлт, тэтгэмж олгох журам**”, мөн “**ТУЗ-ын үйл ажиллагааны журам”**-ын 2.7.20-д Компанийн ажиллагсдын нийгмийн асуудлыг шийдвэрлэх талаар Гүйцэтгэх захирлын эрх хэмжээнд хамаарахаас бусад асуудлыг шийдвэрлэх талаар тусгаж зохицуулсан.  3.Компани нь өндөр бүтээмжийг бий болгох, бизнесийн урт хугацааны тогтвортой хөгжлийг хангах зорилгоор ажилтныг сургаж, хөгжүүлэх ажиллагааг “**Ажилтны сургалт хөгжлийн журам**”-аар зохицуулсан.  4. Компанийн ажлын төлөвлөгөөний талаар “**Хөдөлмөрийн дотоод журам**”-ын 4 дүгээр зүйлд,  ТУЗ-ын үйл ажиллагааны журам”-ын 12.1-т ТУЗ нь ажлын төлөвлөгөө гарган ажилладаг байх”-аар тусгаж зохицуулсан. | | 2 | | | 100% | |
| ДҮН | | | | | | | | 8 | | | 100% | |
| **НАЙМ. КОМПАНИЙН СОЁЛ**  **ТУЗ-ийн гишүүд компанид бизнесийн ёс зүйн өндөр хэм хэмжээг тогтоож, өөрсдөө манлайлан гүйцэтгэх удирдлага, ажилтнуудад мөрдлөг болгоно** | | | | | | | | | | | | |
| *29* | ***8.1. Компанийн үнэт зүйлс, алсын харааг оновчтой тодорхойлж, хууль ёсны, ёс зүйтэй, хариуцлагатай үйл ажиллагаа явуулах зорилгоор ТУЗ нь ёс зүйн дүрмийг батлан, нийтэд мэдээлж, хэрэгжилтэд нь хяналт тавина.*** | | | Бүрэн хэрэгжүүлдэг | | 2023 оны 05 дугаар сарын 19-ний өдрийн ТУЗ-ын хурлаас “Ёс зүйн дүрэм”-ийг баталсан.  Журмыг компанийн цахим хуудсанд байршуулсан. | | 2 | | | 100% | |
| *30* | ***8.2. Аливаа хууль бус үйлдэл болон ёс зүйн зөрчлийг ТУЗ, эсвэл түүний дэргэдэх холбогдох хороонд мэдээлэх “шүгэл үлээгчийн” тогтолцоотой байна.*** | | | Бүрэн хэрэгжүүлдэг | | 2023 оны 05 дугаар сарын 19-ний өдрийн ТУЗ-ын хурлаас “Ёс зүйн дүрэм”-ийг баталж компанийн цахим хуудсанд байршуулсан.  “Ёс зүйн дүрэм”-ийн 3 дугаар зүйлд тодорхой тусгаж зохицуулсан. | | 2 | | | 100% | |
| *31* | ***8.3. Ёс зүйн дүрмээр авлига, албан тушаалын гэмт хэргээс ангид байх болон улс төрийн үйл ажиллагааг дэмжих, /дэмжихгүй байх/ хандив өргөх /өргөхгүй байх/ талаар зохицуулна.*** | | | Бүрэн хэрэгжүүлдэг | | 2023 оны 05 дугаар сарын 19-ний өдрийн компанийн ТУЗ-ын хурлаас “Ёс зүйн дүрэм”-ийг баталж компанийн цахим хуудсанд байршуулсан.  Авлига, албан тушаалын гэмт хэргээс ангид байх талаар “Ёс зүйн дүрэм”-ийн 2.5-д тусгаж зохицуулсан. | | 2 | | | 100% | |
| ДҮН | | | | | | | | 6 | | | 100% | |
| **ЕС. ХУВЬЦАА ЭЗЭМШИГЧДИЙН ЭРХ**  **Компани болон ТУЗ нь хувьцаа эзэмшигчдийн эрхийг хүндэтгэн тэгш хандаж, мэдээлэл авах болон эрхээ хэрэгжүүлэх бололцоогоор бүрэн хангана** | | | | | | | | | | | | |
| *32* | ***9.1*. *Компани оролцогч талуудад өөрийн үйл ажиллагаа, санхүүгийн байдал, засаглалын бүтэц, зохион байгуулалт, гүйцэтгэлийн үр дүнгийн талаарх мэдээллийг цахим хуудсаараа тухай бүр хүргэнэ.*** | | | Бүрэн хэрэгжүүлдэг | | Компани нь хагас жилийн болон жилийн үйл ажиллагааны тайланд компанийн бүтэц, зохион байгуулалт, санхүүгийн болон үйл ажиллагааны явц, түүний хэрэгжилт, үр дүн, төлөвлөгөөний биелэлт, засаглалын бүтэц, компанийн засаглалыг хэрхэн хэрэгжүүлсэн эсэх талаарх мэдээллийг тодорхой, үнэн зөв тусгаж Хөрөнгийн биржийн болон компанийн цахим хуудсанд холбогдох хууль тогтоомжид заасан хугацаанд тухай бүр мэдээлж ажилладаг. | | 2 | | | 100% | |
| *33* | ***9.2. Компани хөрөнгө оруулагчидтай харилцах хөтөлбөртэй байх ба тэдэнтэй харилцах, мэдээлэл солилцох цахим сувгийг хөгжүүлнэ.*** | | | Бүрэн хэрэгжүүлдэг | | Компанийн 2023 оны 05-р сарын 19-ний өдрийн ТУЗ-ын хурлаар “Хөрөнгө оруулагчидтай харилцах хөтөлбөр”ийг баталж компанийн цахим хуудсанд байршуулсан. | | 2 | | | 100% | |
| *34* | ***9.3.* *Компани хувьцаа эзэмшигчийн хувьцаа эзэмшигчдийн хуралд оролцох, санал гаргах, санал өгөх, мэдээлэл авах зэрэг хууль ёсны эрхээ хэрэгжүүлэх бололцоо, нөхцөлийг бүрдүүлнэ.*** | | | Бүрэн хэрэгжүүлдэг | | Компанийн Дүрмийн 7.12, 7.15, 7.16, 7.26, 7.28, 7.33, 7.34, 7.35, 7.36, 7.37 болон “ТУЗ-ын үйл ажиллагааны журам”-ын 2.7.4, 9.2.7 дахь заалтуудаар зохицуулдаг. | | 2 | | | 100% | |
| *35* | ***9.4.* *Компанийн үйл ажиллагааны чиглэл, өмчлөлийн бүтцийн асуудлаар хувьцаа эзэмшигчдээс санал өгөх эрхээ хэрэгжүүлэхэд нь онцгойлон анхаарна.*** | | | Бүрэн хэрэгжүүлдэг | | Компани нь Компанийн тухай хууль, компанийн Дүрэм, ТУЗ-ын үйл ажиллагааны журам, СЗХ, Хөрөнгийн биржийн холбогдох журамд заасны дагуу компанийн хувьцаа эзэмшигчдийн эрхийг хангаж ажилладаг. | | 2 | | | 100% | |
| *36* | ***9.5. Компани болон хувьцаа эзэмшигчдийн ашиг сонирхол зөрчигдөхөөс сэргийлэх зорилгоор сонирхлын зөрчилтэй хэлцэл хийх журамтай байх ба хэрэгжилтийг нийтэд мэдээлнэ.*** | | | Бүрэн хэрэгжүүлдэг | | Компанийн “ТУЗ-ын үйл ажиллагааны журам”- ын 13 дугаар зүйлээр зохицуулагддаг ба сонирхлын зөрчилтэй хэлцэл хийсэн эсэх талаарх мэдээллийг хагас жилийн болон жилийн үйл ажиллагааны тайланд тогтмол тусгаж СЗХ, МХБ ХК-д хүргүүлж тайланг Хөрөнгийн биржийн болон компанийн цахим хуудсанд байршуулдаг.  “ТУЗ-ын үйл ажиллагааны журам”-ыг компанийн цахим хуудсанд байршуулсан. | | 2 | | | 100% | |
| ДҮН | | | | | | | | 10 | | | 100% | |
| **НЭГДСЭН ДҮН** | | | | | | | | 72 | | | 100% | |

**-оОо-**